CELEX: 32014D0424
Language: sk
Date: 2014-07-01 00:00:00
Title: 2014/424/EÚ: Vykonávacie rozhodnutie Komisie z  1. júla 2014 ktorým sa povoľuje umiestnenie bielkoviny repky olejnej na trh ako novej zložky potravín v súlade s nariadením Európskeho parlamentu a Rady (ES) č. 258/97 [oznámené pod číslom C(2014) 4256]

3.7.2014   
            
            
               SK
            
            
               Úradný vestník Európskej únie
            
            
               L 196/27
            
         VYKONÁVACIE ROZHODNUTIE KOMISIE
   z 1. júla 2014
   ktorým sa povoľuje umiestnenie bielkoviny repky olejnej na trh ako novej zložky potravín v súlade s nariadením Európskeho parlamentu a Rady (ES) č. 258/97
   
      
         [oznámené pod číslom C(2014) 4256]
      
   
   (Iba nemecké znenie je autentické)
   
      (2014/424/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Spoločnosť Helm AG požiadala 25. júna 2012 príslušné orgány Írska o umiestnenie bielkoviny repky olejnej ako novej zložky potravín na trh. Bielkovina repky olejnej je určená na používanie ako zdroj rastlinných bielkovín v potravinách s výnimkou počiatočnej dojčenskej výživy a následnej dojčenskej výživy. Dňa 18. februára 2014 bolo Komisii oznámené, že práva k prejednávanej žiadosti nadobudla spoločnosť Siebte PMI Verwaltungs GmbH.
            
         
               (2)
            
            
               Príslušný orgán Írska na posudzovanie potravín vydal 17. septembra 2012 prvotnú hodnotiacu správu. V uvedenej správe dospel k záveru, že bielkovina repky olejnej spĺňa kritériá pre nové potraviny stanovené v článku 3 ods. 1 nariadenia (ES) č. 258/97.
            
         
               (3)
            
            
               Komisia zaslala prvotnú hodnotiacu správu 4. októbra 2012 ostatným členským štátom.
            
         
               (4)
            
            
               V lehote 60 dní stanovenej v druhom pododseku článku 6 ods. 4 nariadenia (ES) č. 258/97 boli vznesené odôvodnené námietky.
            
         
               (5)
            
            
               Komisia sa 14. februára 2013 obrátila na Európsky úrad pre bezpečnosť potravín (EFSA) s požiadavkou vykonania dodatočného posúdenia bielkoviny repky olejnej ako novej zložky potravín v súlade s nariadením (ES) č. 258/97.
            
         
               (6)
            
            
               EFSA dospel vo svojom „Vedeckom stanovisku o bezpečnosti ‚bielkoviny repky olejnej‘ ako novej zložky potravín“ (2) z 10. októbra 2013 k záveru, že je bezpečné pridávať bielkovinu repky olejnej do potravín. Je však zároveň potrebné poukázať na to, že nemožno vylúčiť riziko citlivosti na bielkovinu repky olejnej a že je pravdepodobné, že repka olejná môže vyvolať alergické reakcie u ľudí alergických na horčicu.
            
         
               (7)
            
            
               Stanovisko preto poskytuje dostatočné dôvody na to, aby sa dalo konštatovať, že bielkovina repky olejnej ako nová zložka potravín spĺňa kritériá stanovené v článku 3 ods. 1 nariadenia (ES) č. 258/97 za predpokladu, že potraviny obsahujúce bielkovinu repky olejnej ako zložku potravín sú označené tak, aby sa ľudia, ktorí sú alergickí na horčicu, mohli vyhnúť konzumácii týchto potravín.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Bielkovina repky olejnej špecifikovaná v prílohe sa môže umiestniť na trh v Únii ako nová zložka potravín.
   Článok 2
   Bielkovina repky olejnej povolená týmto rozhodnutím sa na etikete potravín, ktoré ju obsahujú, označuje ako „bielkovina repky olejnej“.
   Článok 3
   Na etikete všetkých potravín obsahujúcich bielkovinu repky olejnej musí byť ľahko viditeľné a čitateľné oznámenie, že výrobok obsahujúci „bielkovinu repky olejnej“ ako zložku potravín môže vyvolať alergickú reakciu u spotrebiteľov, ktorí sú alergickí na horčicu a výrobky z nej. V príslušných prípadoch sa toto oznámenie musí uviesť v bezprostrednej blízkosti zoznamu zložiek.
   Článok 4
   Toto rozhodnutie je určené spoločnosti Siebte PMI Verwaltungs GmbH, Neuer Jungfernstieg 5, 20354 Hamburg, Nemecko.
   
      V Bruseli 1. júla 2014
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  Vestník EFSA (EFSA Journal) (2013) 11(10):3420.
   
      PRÍLOHA
      ŠPECIFIKÁCIA BIELKOVINY REPKY OLEJNEJ
      
         
            Definícia
         : Bielkovina repky olejnej je vodný extrakt z filtračného koláča semena repky olejnej bohatý na bielkoviny, ktorý pochádza z geneticky nemodifikovanej Brassica napus L. a Brassica rapa L.
      
         
            Opis
         : Biely až špinavobiely prášok sušený rozprašovaním.
      
         
            Čistota
         : 
      
                  Celkový obsah fytátov
               
               
                  najviac 1,5 %
               
            
                  Olovo
               
               
                  najviac 0,5 mg/kg
               
            
         
            Mikrobiologické kritériá
         : 
      
                  Počet kvasiniek a plesní
               
               
                  najviac 100 cfu/g
               
            
                  Počet aeróbnych baktérií
               
               
                  najviac 10 000 cfu/g
               
            
                  Celkový počet koliformných baktérií
               
               
                  najviac 10 cfu/g
               
            
                  
                     Escherichia coli
                  
               
               
                  neprítomná v 10 g
               
            
                  Salmonella spp.
               
               
                  neprítomná v 25 g